|  |  |
| --- | --- |
|  | Έδεσσα 26-02-2021 Αρ. πρωτ.: 1913**Προς:** **1.** Περιφερειακές Διευθύνσεις Πρωτοβάθμιας και Δευτεροβάθμιας Εκπαίδευσης Κεντρικής Μακεδονίας, Δυτικής Μακεδονίας και Ανατολικής Μακεδονίας και Θράκης**2.** Διευθύνσεις Δευτεροβάθμιας Εκπαίδευσης αρμοδιότητας των ανωτέρω ΠΔΕ (δια των οικείων ΠΔΕ)**3.** Γυμνάσια, Γενικά και Επαγγελματικά Λύκεια Μακεδονίας και Θράκης     (διά των οικείων ΔΔΕ)  |
| ΕΛΛΗΝΙΚΗ ΔΗΜΟΚΡΑΤΙΑΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ |
| ΠΕΡΙΦΕΡΕΙΑΚΗ ΔΙΕΥΘΥΝΣΗ ΠΡΩΤΟΒΑΘΜΙΑΣ ΚΑΙ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣΚΕΝΤΡΙΚΗΣ ΜΑΚΕΔΟΝΙΑΣΔΙΕΥΘΥΝΣΗ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣΠΕΛΛΑΣ |
| Τμήμα Ε΄ | : | Εκπαιδευτικών Θεμάτων |
| Ταχ. Δ/νση | : | Εγνατίας 91 |
| Τ.Κ. - Πόλη | : | 58 200 Έδεσσα |
| Πληροφορίες | : | Δ. Γερεμτζές  |
| Τηλέφωνο | : | 2381351417 |
| Email | : | mail@dide.pel.sch.gr |
| Ιστοσελίδα | : | http://dide.pel.sch.gr |

|  |  |
| --- | --- |
| **Θέμα:** | **3η ανακοίνωση και παράταση προθεσμίας υποβολής συμμετοχής στον Μαθητικό διαγωνισμό «Διακόσια χρόνια ελεύθερου ελληνικού κράτους. Η συνεισφορά των Ελλήνων της Μακεδονίας και της Θράκης στον εθνικοαπελευθερωτικό αγώνα»**  |
| **Σχετ.:** | **α. Αρ. πρωτ. Φ15/879/Δ2/07-01-2021/Υ.ΠΑΙ.Θ.****β. Αρ. πρωτ. 431/14-01-2021 και 1398/10-02-2021 έγγραφά μας** |

Η Διεύθυνση Δευτεροβάθμιας Εκπαίδευσης Πέλλας, κατόπιν της υπ΄ αριθμ. πρωτ. Φ15/879/Δ2/07-01-2021 έγκρισης από το Υπουργείο Παιδείας και Θρησκευμάτων, διοργανώνει μαθητικό διαγωνισμό με τίτλο **«Διακόσια χρόνια ελεύθερου ελληνικού κράτους. Η συνεισφορά των Ελλήνων της Μακεδονίας και της Θράκης στον εθνικοαπελευθερωτικό αγώνα»,** που απευθύνεται σε μαθητές/τριες όλων των τάξεων Γυμνασίων, ΓΕΛ και ΕΠΑΛ της Μακεδονίας και της Θράκης.

Σκοπός του εν λόγω διαγωνισμού είναι να δοθεί η δυνατότητα στους/στις μαθητές/τριες να γνωρίσουν και να αναδείξουν τον ρόλο και τη συνεισφορά των αγωνιστών της Μακεδονίας και της Θράκης στον Αγώνα του 1821, που οδήγησε στη δημιουργία του πρώτου ανεξάρτητου κράτους στη βαλκανική χερσόνησο. Παράλληλα, οι μαθητές/τριες θα μελετήσουν την ελληνική επανάσταση και την ιστορία της τοπικής τους κοινωνίας και των ηρώων της και, μέσω της άσκησης στην ιστορική έρευνα, την ανάλυση και τη μελέτη ιστορικών πηγών, αλλά και την εξοικείωση με το αρχειακό υλικό και τη «γλώσσα» της ιστορικής αφήγησης, θα αναγνωρίσουν τη σημαντικότητα τοπικών γεγονότων στην προώθηση της συλλογικής αυτογνωσίας.

Οι μαθητές/τριες καλούνται εντός του ωρολογίου προγράμματος και υπό την επίβλεψη ενός/μίας ή δύο εκπαιδευτικών να συντάξουν ιστορικό δοκίμιο/λογοτεχνικό κείμενο με έκταση τουλάχιστον 3 σελίδες ή 1500 λέξεις, προβάλλοντας τον ρόλο και τη συνεισφορά των αγωνιστών της Μακεδονίας και της Θράκης στον Αγώνα του 1821.

**Δίνεται παράταση έως και την** **31η Μαρτίου 2021** για να δηλώσουν οι εκπαιδευτικοί τη συμμετοχή των μαθητών/τριών τους στον παρακάτω σύνδεσμο [Δήλωση Συμμετοχής Μαθητών](https://forms.gle/NcP2V3amPdFG3m8P7)

 Οι εργασίες των μαθητών/τριών θα αποσταλούν σε έντυπη ή ηλεκτρονική μορφή στη Δ.Δ.Ε. Πέλλας έως και την **23η Απριλίου 2021** στην ταχυδρομική διεύθυνση: Εγνατίας 91, 58200 Έδεσσα ή στην ηλεκτρονική διεύθυνση: mail@dide.pel.sch.gr.

Η Επιστημονική Επιτροπή του διαγωνισμού αποτελείται από τους ακόλουθους:

1. Αλέξανδρος Κόπτσης, Διευθυντής της Περιφερειακής Διεύθυνσης Εκπαίδευσης Κεντρικής Μακεδονίας
2. Θεόδωρος Μαρδίρης, Διευθυντής της Περιφερειακής Διεύθυνσης Εκπαίδευσης Δυτικής Μακεδονίας
3. Κωνσταντίνος Μπαντίκος, Διευθυντής της Περιφερειακής Διεύθυνσης Εκπαίδευσης Ανατολικής Μακεδονίας – Θράκης
4. Ιάκωβος Μιχαηλίδης, Καθηγητής Νεότερης και Σύγχρονης Ιστορίας στο Αριστοτέλειο Πανεπιστήμιο Θεσσαλονίκης
5. Ευάνθης Χατζηβασιλείου, Καθηγητής Ιστορίας στο Εθνικό και Καποδιστριακό Πανεπιστήμιο Αθηνών
6. Αντώνιος Μαστραπάς, Σύμβουλος Α΄ στο Ινστιτούτο Εκπαιδευτικής Πολιτικής
7. Αδελαΐς Ισμιρλιάδου, Επίτιμη Σχολική Σύμβουλος Φιλολόγων
8. Παύλος Περπερίδης, Συντονιστής Εκπαιδευτικού Έργου κλάδου ΠΕ02 στο 3ο ΠΕ.Κ.Ε.Σ. Κεντρικής Μακεδονίας
9. Βαΐα Αγγέλη, Συντονίστρια Εκπαιδευτικού Έργου κλάδου ΠΕ02 στο 3ο ΠΕ.Κ.Ε.Σ. Κεντρικής Μακεδονίας
10. Ευγενία Δανιηλίδου, Συντονίστρια Εκπαιδευτικού Έργου κλάδου ΠΕ02 στο 4ο ΠΕ.Κ.Ε.Σ. Κεντρικής Μακεδονίας
11. Ιωάννης Γκανάκας, Συντονιστής Εκπαιδευτικού Έργου κλάδου ΠΕ02 στο ΠΕ.Κ.Ε.Σ. Δυτικής Μακεδονίας
12. Άννα Πολατίδου, Συντονίστρια Εκπαιδευτικού Έργου κλάδου ΠΕ02 στο ΠΕ.Κ.Ε.Σ. Δυτικής Μακεδονίας
13. Άννα Αγγελοπούλου, Συντονίστρια Εκπαιδευτικού Έργου κλάδου ΠΕ02 στο ΠΕ.Κ.Ε.Σ. Ανατολικής Μακεδονίας – Θράκης
14. Αντωνία Παπαδάκη, πρώην Σχολική Σύμβουλος κλάδου ΠΕ02 στη Δ.Δ.Ε. Πέλλας
15. Δημήτριος Ευαγγελίδης, συγγραφέας
16. Δημήτριος Γερεμτζές, Προϊστάμενος Εκπαιδευτικών Θεμάτων της Δ.Δ.Ε. Πέλλας

Η Οργανωτική Επιτροπή του διαγωνισμού αποτελείται από τους ακόλουθους:

1. Αλέξανδρος Κόπτσης, Διευθυντής της Περιφερειακής Διεύθυνσης Εκπαίδευσης Κεντρικής Μακεδονίας
2. Θεόδωρος Μαρδίρης, Διευθυντής της Περιφερειακής Διεύθυνσης Εκπαίδευσης Δυτικής Μακεδονίας
3. Κωνσταντίνος Μπαντίκος, Διευθυντής της Περιφερειακής Διεύθυνσης Εκπαίδευσης Ανατολικής Μακεδονίας – Θράκης
4. Θωμάς Μπαχαράκης, Διευθυντής της Διεύθυνσης Δευτεροβάθμιας Εκπαίδευσης Πέλλας
5. Παύλος Περπερίδης, Συντονιστής Εκπαιδευτικού Έργου κλάδου ΠΕ02 στο 3ο ΠΕ.Κ.Ε.Σ. Κεντρικής Μακεδονίας
6. Δημήτριος Γερεμτζές, Προϊστάμενος Εκπαιδευτικών Θεμάτων της Δ.Δ.Ε. Πέλλας
7. Πελαγία Λιάνδη, Διευθύντρια του 2ου ΓΕΛ Έδεσσας

Ελένη Μίντση, Διευθύντρια του Γυμνασίου Καλής.

Η συμμετοχή των μαθητών/τριών είναι προαιρετική και πραγματοποιείται με τη σύμφωνη γνώμη της Διεύθυνσης και του Συλλόγου Διδασκόντων/ουσών, σύμφωνα με τους όρους και τις προϋποθέσεις που ορίζονται στην κείμενη νομοθεσία για τους μαθητικούς διαγωνισμούς. Η συμμετοχή των μαθητών/τριών στον διαγωνισμό να γίνει με την ενυπόγραφη συγκατάθεση των γονέων/κηδεμόνων τους και χωρίς οικονομική επιβάρυνση αυτών.

Θα τηρηθεί το θεσμικό πλαίσιο περί προστασίας των προσωπικών δεδομένων των συμμετεχόντων/ουσών μαθητών/τριών, εκπαιδευτικών και γονέων/κηδεμόνων, βάσει της κείμενης νομοθεσίας.

Ο εν λόγω διαγωνισμός θα πραγματοποιηθεί με την απαρέγκλιτη τήρηση από τις διευθύνσεις των σχολείων των οδηγιών του Υ.ΠΑΙ.Θ. και του Εθνικού Οργανισμού Δημόσιας Υγείας για την προστασία από τον κορωνοϊό COVID-19.

Στην ιστοσελίδα της Δ.Δ.Ε. Πέλλας (<http://dide.pel.sch.gr>) υπάρχουν οι σχετικές με τον διαγωνισμό πληροφορίες.

 **Ο ΔΙΕΥΘΥΝΤΗΣ ΤΗΣ Δ.Δ.Ε. ΠΕΛΛΑΣ**

 **ΘΩΜΑΣ ΜΠΑΧΑΡΑΚΗΣ**

 **ΗΛΕΚΤΡΟΛΟΓΟΣ ΜΗΧΑΝΙΚΟΣ**